Gesteelde fiets gevind, een vas ná hoewemoord | Maroela Media
ŉ Man van Tiryville naby Uitenhage is in hegtenis geneem vir die besit van vermoedelik gesteelde eiendom, ná hy verbind is met ŉ fiets wat gesteel is uit die huis van die vermoorde Juan Lombaard (67) van Port Elizabeth.
Kol. Priscilla Naidu, polisiewoordvoerder, het vroeër aan Maroela Media gesê Lombaard se tuinwerker het gister op sy liggaam in die woonkamer van sy huis op ŉ kleinhoewe in die Rocklands-omgewing afgekom. Die werker het aanvanklik na Lombaard geroep en het in die huis gaan ondersoek instel ná daar ŉ ruk lank geen antwoord was nie.
Lombaard se hande en voete was vasgebind en hy het ŉ kopwond gehad.
Sy huis is geplunder en die kluis het oopgestaan.
Volgens Naidu het die polisie gister inligting ontvang dat ŉ fiets by ŉ sakeperseel naby Lombaard se huis gelos is. ŉ 34-jarige Rastaman het dit glo by ŉ werker daar gelaat. Die tuinwerker het die fiets as sy eiendom uitgeken.
Die verdagte word aangehou op ŉ aanklag van die besit van gesteelde eiendom en sal binnekort in die hof verskyn.
Die polisie ondersoek steeds enige moontlike verbintenis tussen dié man en Lombaard.
fiets In die nuus kleinhoewe polisie Port Elizabeth vermoor
CemAir mag weer vlieg
Welgedaan, volg op en ondersoek die saak deeglik sodat die howe hulle werk (hopelik) kan doen !!
Vandat die doodstraf afgeskaf is word moord ook nie meer beskou as n ernstige misdaad nie! Moet net nie n ou in n kis druk nie, want rassisme is mos n erger misdaad as moord. Ouer mense wat alleen op plase of kleinhoewes bly is nou die teiken van die lafaards!
Rus in vrede, my vriend. Ons sal jou altyd onthou vir die wonderlike, saggeaarde man wat jy was.